Държавен вестник, бр. 55, 2025 г., стр. 59

БРОЙ  55	
Д Ъ Р Ж А В Е Н  В Е С Т Н И К 	
СТР.  59   
условията и реда за установяване на употре­
бата и злоупотребата с наркотични вещества 
или техните аналози в МВР ведно с мотивите 
към него. След изтичане на срока на публи­
куването на проекта на нормативния акт за 
обществено обсъждане е изготвена докладна 
записка от 25.07.2022 г., с която директорът 
на дирекция „Правно-нормативна дейност“ 
(ДПНД) при МВР представя на вниманието 
на министъра на вътрешните работи проект 
на нова Наредба ведно с мотивите към нея 
и електронен носител с приложенията към 
проекта. В докладната записка е посочено, че 
с оглед изпълнението на Заповед № 8121з-1521
от 16.11.2021 г. проектът на Наредбата е пуб­
ликуван за обществено обсъждане на Портала 
за обществени консултации и на интернет 
страницата на МВР за периода от 18.05.2022 г. 
до 17.06.2022 г. включително. По делото е 
представена разпечатка от интернет страни­
цата на МВР, която пряко и непосредствено 
свидетелства за публикуването на проекта 
на нормативния акт ведно с мотивите към 
него, с което са изпълнени изискванията на 
чл. 26, ал. 3 и 4 от ЗНА. На заинтересова­
ните страни е дадена възможност да изразят 
становища със съответно изложени в тях 
констатации, предложения и възражения по 
проекта. Оплакванията на жалбоподателя са 
съсредоточени върху съдържанието на прило­
жените към проекта мотиви, за които твърди, 
че са непълни и не отговарят на законовите 
изисквания за мотивиране на акта. Процес­
ната Наредба е обнародвана в ДВ, бр. 61 от 
2.08.2022 г., в сила е от 4.02.2023 г.
При така изяснената фактическа обстанов­
ка по издаване на Наредбата съдът извежда 
следните правни изводи:
Оспореният подзаконов нормативен акт е 
издаден от компетентния за това админист­
ративен орган – министъра на вътрешните 
работи, в рамките и в изпълнение на пре­
доставените му с разпоредбата на чл. 203, ал. 3 
от Закона за Министерството на вътрешните 
работи (ЗМВР) правомощия. По силата на 
цитираната норма на закона условията и редът 
за употребата и злоупотребата с наркотични 
вещества или техните аналози се определят 
с наредба на министъра на вътрешните рабо­
ти. В § 1 от заключителните разпоредби на 
процесната Наредба изрично е посочено, че 
тя се издава на основание чл. 203, ал. 3 във 
връзка с чл. 214, ал. 1, т. 4 от ЗМВР. В чл. 1 
на Наредбата са формулирани целите и пред­
метният є обхват, като същите кореспондират 
изцяло със заложеното в нормата на чл. 203, 
ал. 3 от ЗМВР. Атакуваният нормативен акт 
е обективиран в писмена форма и е надлежно 
обнародван в „Държавен вестник“, бр. 61 от 
2.08.2022 г.
С оглед на гореизложеното съдът намира, 
че обжалваната Наредба е валиден подзаконов 
административен акт, при постановяването 
на който не са осъществени нарушения по 
смисъла на чл. 146, т. 1 и 2 във връзка с 
чл. 196 от АПК.
При извършване на проверката за допус­
нати съществени нарушения на администра­
тивнопроизводствените правила – основание 
за незаконосъобразност на акта по смисъла 
на чл. 146, т. 3 от АПК, и като взе предвид 
релевираните в жалбата възражения в тази 
насока, настоящият съдебен състав приема 
следното:
Проектът за процесната Наредба заедно с 
мотивите към него е публикуван на интернет 
страницата на МВР за обществено обсъждане 
на основание на чл. 26, ал. 2 от ЗНА, като е 
спазен нормативно определеният 30-дневен 
срок за оповестяването му, който е изискуем 
съгласно цитираната разпоредба. От приоб­
щените с административната преписка до­
казателства е видно, че на заинтересованите 
лица е дадена възможност да се запознаят с 
проекта за Наредба и приложените към него 
мотиви, като в срок са изразени становища, 
които са обсъдени и коментирани в изгот­
вената и представена пред компетентния 
административен орган справка – таблица, 
с отразяване на мотивите, с които са при­
ети или отхвърлени съответните бележки и 
предложения.
Видно от данните по делото към проек­
та на Наредбата са изготвени и приложени 
мотиви (лист 45). Доколко обаче същите съ­
ответстват на изискванията за съдържание и 
обоснованост съгласно чл. 28, ал. 2 от ЗНА, 
е въпрос, който подлежи на преценка от кон­
тролиращия съд в рамките на осъществявания 
контрол за законосъобразност по смисъла 
на чл. 168, ал. 1 във връзка с чл. 146, т. 3 от 
АПК. Значимостта на мотивите и решаващата 
им роля за формирането на законосъобразен 
подзаконов административен акт е изведена 
на преден план от самия законодател, който 
в разпоредбата на чл. 28, ал. 4 от ЗНА пред­
вижда, че нормативен акт, към който не са 
приложени мотиви, съответно доклад, съглас­
но изискванията на ал. 2, не се обсъжда от 
компетентния орган.
Нормативно изискуемото съдържание на 
мотивите, съответно доклада, предвид чл. 28, 
ал. 2 от ЗНА се изразява в изложение на: 
1. причините, които налагат приемането; 
2. целите, които се поставят; 3. финансовите 
и други средства, необходими за прилагането 
на новата уредба; 4. очакваните резултати 
от прилагането, включително финансовите, 
ако има такива; 5. анализ за съответствие с 
правото на Европейския съюз.